Breidalselva kraftverk

Breidalselva kraftverk er et vannkraftverk ved Gloppefjorden i Gloppen kommune i Vestland.

Det er et elvekraftverk som utnytter et fall på 350 meter i Breidalselva.

Installert effekt er 0,9 MW fra en horisontal peltonturbin. Årsproduksjon er 6 GWh.

Kraftverket ligger rett ved Traudalen kraftverk og Langedalselva kraftverk.

Breidalselva kraftverk fikk store skader av et lynnedslag 10. august 2021, da transformatoren eksploderte. Sidebygget til venstre på bildet ble sterkt skadet, men brannveggen hindret skade på resten av stasjonen. Høyspentlinjen til området ble også skadet, så alle 3 kraftverkene ble satt ut av drift.

Referanser

Kilder
 
 NVE vannkraftdatabase

Minikraftverk i Vestland
Kraftverk i Gloppen
Kraftverk etablert i 2016